
 โครงการประกวดสุนทรพจน์ภาษาเกาหลีระดับมัธยมศึกษาแห่งประเทศไทย มหาวิทยาลัยรังสิต ครั้งที่ 1
หัวข้อ “10 년 후 나의 모습”  ถึง...ฉัน... 10 ปีข้างหน้าจะเป็นอย่างไร

1. หลักการและเหตุผล 
การประกวดสุนทรพจน์ภาษาเกาหลี ระดับมัธยมศึกษานับว่าเป็นกิจกรรมที่ควรได้รับการสนับสนุนเป็นอย่างยิ่งเนื่องจากการกล่าวสุนทรพจน์ภาษาเกาหลีเป็นกลวิธีที่ดีในการแสดงออกถึงความรู้ ความสามารถ ทักษะทางภาษาเกาหลีของนักเรียนระดับมัธยมศึกษา 
โครงการนี้ยังเป็นโครงการที่เปิดโอกาสให้ผู้เรียนและผู้สอนภาษาเกาหลีได้พบปะ แลกเปลี่ยนความคิดเห็นด้านการเรียนการสอนภาษาเกาหลี ทั้งยังเป็นการสร้างเครือข่ายความร่วมมือทางวิชาการในอนาคต ระหว่างผู้สอน และผู้เรียนภาษาเกาหลี ซึ่งกิจกรรมการประกวดดังกล่าวได้รับความสนใจจากนักเรียนระดับมัธยมศึกษาที่กำลังศึกษาภาษาเกาหลี อาจารย์ชาวไทยและชาวเกาหลี ซึ่งสอนวิชาภาษาเกาหลีอยู่ในโรงเรียนมัธยมศึกษาต่างๆ ทั่วประเทศไทย
ด้วยความสำคัญดังกล่าว ภาควิชาภาษาเกาหลี คณะศิลปศาสตร์ มหาวิทยาลัยรังสิต จึงเห็นสมควรจัดการประกวดสุนทรพจน์ภาษาเกาหลีระดับมัธยมศึกษาแห่งประเทศไทย มหาวิทยาลัยรังสิต ครั้งที่ 1 ขึ้น ซึ่งในปี พ.ศ.2563 นี้ ภาควิชาฯ ได้รับการสนับสนุนงบประมาณจากสถานเอกอัครราชทูตสาธารณรัฐเกาหลี ประจำประเทศไทย 

2. วัตถุประสงค์ 
1. เพื่อให้ผู้เรียนสาขาวิชาภาษาเกาหลีระดับมัธยมศึกษาในประเทศไทยได้แสดงความสามารถในการกล่าวสุนทรพจน์ต่อชุมชนโดยนำองค์ความรู้ภาษาเกาหลีมาประยุกต์และสร้างสรรค์ 
2. เพื่อเปิดเวทีให้ผู้เรียนสาขาวิชาภาษาเกาหลีระดับมัธยมศึกษาในประเทศไทยได้ฝึกฝนการกล่าวสุนทรพจน์ต่อชุมชน นำทักษะที่ได้ไปต่อยอดความรู้ในการเรียนภาษาเกาหลีในระดับอุดมศึกษา
3. เพื่อให้อาจารย์และนักเรียนที่เรียนภาษาเกาหลีได้พบปะแลกเปลี่ยนความคิดเห็น และสร้างเครือข่ายการเรียนสาขาภาษาเกาหลีต่อไป 
4. เพื่อกระตุ้นผู้เรียนสาขาวิชาภาษาเกาหลีและสาขาอื่น ๆ ให้สนใจภาษาเกาหลีมากขึ้น 
5. เพื่อเผยแพร่ภาษาและวัฒนธรรมเกาหลี

3.  ผู้รับผิดชอบ 
1. สถานเอกอัครราชทูตสาธารณรัฐเกาหลี ประจำประเทศไทย 
2. ภาควิชาภาษาเกาหลี คณะศิลปศาสตร์ มหาวิทยาลัยรังสิต
4. ระยะเวลา 
	· ส่งใบสมัครถึงวันที่
	จันทร์ที่ 28 กันยายน 63

	· ประกาศรายชื่อผู้ร่วมประกวด
	อังคารที่ 29 กันยายน 63

	· ส่งคลิปรอบคัดเลือกพร้อมเนื้อหาที่ใช้พูด
	พฤหัสบดี 8 ตุลาคม 63

	· ประกาศรายชื่อผู้ผ่านรอบคัดเลือก
	จันทร์ 12  ตุลาคม 63

	· ประกวดรอบชิงชนะเลิศ ณ มหาวิทยาลัยรังสิต  
	พฤหัสบดี 22 ตุลาคม 63







5. สถานที่ 
ห้อง 11-101 Auditorium ตึก 11 อาคาร รัตนคุณากร มหาวิทยาลัยรังสิต

6. ผู้เข้าร่วมโครงการ 
1. นักเรียนที่เรียนสาขาวิชาภาษาเกาหลีในระดับมัธยมศึกษาตอนปลายทั่วประเทศ 
2. อาจารย์ผู้สอนสาขาวิชาภาษาเกาหลีในโรงเรียนมัธยมศึกษาทั่วประเทศ
3. ชาวเกาหลีและชาวไทยผู้สนใจ 

7. หัวข้อการประกวด : “10 년 후 나의 모습”  ถึง...ฉัน... 10 ปีข้างหน้าจะเป็นอย่างไร
8. แผนการดำเนินงาน
	การดำเนินงาน
	ส.ค.
	ก.ย.
	ต.ค.
	พ.ย.
	ธ.ค.

	1.  แต่งตั้งและประชุมคณะกรรมการครั้งที่ 1
	
	
	
	
	

	2. ส่งประกาศเชิญชวนและส่งใบสมัครไปยังโรงเรียนมัธยมศึกษาต่าง ๆ และประชาสัมพันธ์โครงการฯ
	
	
	
	
	

	3. ส่งหนังสือเชิญคณะกรรมการตัดสิน และประชาสัมพันธ์โครงการฯ
	
	
	
	
	

	4. ส่งหนังสือเชิญแขกผู้มีเกียรติและผู้สนใจเข้าฟังการประกวด และประชาสัมพันธ์โครงการฯ
	
	
	
	
	

	5. ประชุมคณะกรรมการครั้งที่ ๒ และประชาสัมพันธ์โครงการฯ
	
	
	
	
	

	6. เตรียมความพร้อมด้านเอกสาร สถานที่ และอื่น ๆ
	
	
	
	
	

	7. หมดเขตรับสมัคร
	
	
	
	
	

	8. จัดการประกวด
	
	
	
	
	

	9. ประชุมประเมินผลการจัดงาน
	
	
	
	
	



9. ผลที่คาดว่าจะได้รับ 
1. มีนักเรียนเข้าร่วมประกวดไม่น้อยกว่า 15 คน 
2. มีอาจารย์ นักเรียนระดับมัธยมศึกษา และประชาชนผู้สนใจเข้าร่วมงานไม่น้อยกว่า 150 คน 
3. สามารถสร้างความสนใจ ทัศนคติ และความภาคภูมิใจในการศึกษาสาขาวิชาภาษาเกาหลีได้มากขึ้น 
4. สถาบันที่เปิดสอนสาขาวิชาภาษาเกาหลีจะร่วมมือกันด้านการจัดการเรียนการสอนและพัฒนาคุณภาพการเรียนการสอนภาษาเกาหลี ในอนาคต 

10. กำหนดการ
	กำหนดการ

	โครงการประกวดสุนทรพจน์ภาษาเกาหลีระดับมัธยมศึกษาแห่งประเทศไทย มหาวิทยาลัยรังสิต ครั้งที่ 1
หัวข้อ “10 년 후 나의 모습”  ถึง...ฉัน... 10 ปีข้างหน้าจะเป็นอย่างไร

	
วันพฤหัสบดีที่ 22 ตุลาคม พ.ศ.2563


	ห้อง 11-101 Auditorium ตึก 11 อาคาร รัตนคุณากร มหาวิทยาลัยรังสิต


	08.30 – 09.00 น.
	- ลงทะเบียน และจับฉลากลำดับการแข่งขัน

	09.00 – 09.30 น.
	- พิธีเปิด (การแสดงต้อนรับ การกล่าวเปิด การกล่าวแสดงความยินดี )

	09.30 – 10.30 น.
	- เริ่มการประกวด

	10.30 – 10.45 น.
	- รับประทานอาหารว่างและเครื่องดื่ม

	10.50 – 11.50 น.
	- การประกวด (ต่อ)

	11.50 – 12.00 น.
	- รับประทานอาหาร

	13.30 – 14.00 น.
	- ประกาศผลรางวัล และมอบประกาศนียบัตรและของรางวัล



หมายเหตุ – กำหนดการอาจเปลี่ยนแปลงได้ตามความเหมาะสม



[bookmark: _GoBack]11. กติกาการประกวด
1. คุณสมบัติผู้เข้าแข่งขัน
1.1 เป็นนักเรียนระดับชั้น ม.4-6
1.2 ผู้แข่งขันเป็นนักเรียนที่มีสัญชาติไทยโดยกำเนิด ซึ่งมีบิดาและมารดาหรือผู้ปกครองถือสัญชาติไทยโดยกำเนิด
1.3 ผู้แข่งขันต้องไม่เคยไปศึกษาหรือพำนักอาศัยในประเทศเกาหลีนานเกิน 3 เดือน ในรอบ 3 ปีที่ผ่านมา
1.4 ผู้แข่งขันเมื่อผ่านรอบคัดเลือกแล้วต้องเดินทางมาประกวดรอบชิงชนะเลิศที่มหาวิทยาลัยรังสิต

2. ประเภทและจำนวนผู้เข้าแข่งขัน
2.1 แข่งขันประเภทเดี่ยว
2.2 จำนวนผู้เข้าแข่งขัน
- รอบคัดเลือกไม่จำกัดจำนวน หมายเหตุ สามารถส่งตัวแทนได้โรงเรียนละ 2 คน
- รอบชิงชนะเลิศ 15 คน
3. วิธีดำเนินการและรายละเอียดหลักเกณฑ์การแข่งขัน
3.1 หัวข้อการแข่งขันใช้เพียงหัวข้อเดียวทั้งรอบคัดเลือกและรอบชิงชนะเลิศ 
3.2 หัวข้อที่ใช้ในการประกวดครั้งนี้ คือ “10 년 후에 나의 모습”  ถึง...ฉัน... 10 ปีข้างหน้าจะเป็นอย่างไร
3.3 รอบคัดเลือกส่งคลิปภายในวันที่ 8 ตุลาคม 2563 พร้อมเนื้อหาบทพูดที่ใช้ในการประกวดสุนทรพจน์ภาษาเกาหลี โดยคลิปเป็นการกล่าวสุนทรพจน์บนเวทีในห้องประชุมของโรงเรียนแต่งกายชุดนักเรียน ใช้กติกาและเกณฑ์การตัดสินเดียวกันกับการตัดสินรอบชิงชนะเลิศ
3.4 ผู้แข่งขันจะต้องแสดงเอกสารหลักฐาน ประกอบด้วย บัตรประจำตัวนักเรียนหรือบัตรประชาชนก่อนการแข่งขันรอบชิงชนะเลิศทุกคน โดยคณะกรรมการจัดการแข่งขัน จะตรวจสอบ  คุณสมบัติผู้แข่งขันอย่างเคร่งครัด
3.5 เวลาในการแข่งขัน ใช้เวลาในการพูด 4 นาที (ไม่รวมการแนะนำตัวเอง)
3.6 เวลาในการพูด (บวก/ลบ 30 วินาทีไม่ตัดคะแนน) ใช้เวลาน้อยหรือมากกว่าเวลาที่กำหนด  31 วินาที – 1 นาที ตัด 1 คะแนน หากเกิน 1 นาทีตัด 2 คะแนน
3.7 ขณะพูดงด/ห้ามใช้อุปกรณ์และเอกสารอื่น ๆ ประกอบการพูด อาทิ PPT 
3.8 ผู้เข้าแข่งขันที่มาช้ากว่ากำหนดเวลาให้อยู่ในดุลพินิจของคณะกรรมการ
คำอธิบายเพิ่มเติม คลิปรอบคัดเลือก
1. ต้องเป็นคลิปที่ถ่ายทำในห้องประชุมของโรงเรียนตนเอง
2. เนื้อหาไม่ต้องมีการแนะนำตนเอง
3. ไม่เผยแพร่คลิปก่อนวันแข่งขันรอบชิงชนะเลิศ
4. รอบคัดเลือกส่งคลิปภายในวันที่ 8 ตุลาคม 2563 พร้อมเนื้อหาบทพูดที่ใช้ในการประกวดสุนทรพจน์ภาษาเกาหลี
4. เกณฑ์การให้คะแนน 100 คะแนน

	4.1 ด้านเนื้อหา (Content) 
	40 คะแนน

	-เนื้อหาถูกต้องและสอดคล้องกับเรื่องที่กำหนด (Accuracy and Consistency)
	15 คะแนน

	-ความถูกต้องของภาษาในรูปแบบการพูดสุนทรพจน์(Form & Organizing of Speech)
	10 คะแนน

	-ความคิดริเริ่มสร้างสรรค์(Creative)
	15 คะแนน

	4.2 ด้านความคล่องแคล่วในทักษะภาษา (Language Competence and Fluency) 
	40 คะแนน

	- การใช้ภาษาเหมาะสมกับระดับชั้น (Difficulty Level) ด้านศัพท์(Vocabulary) โครงสร้างและคำสันธาน (Structure & Connectors) 
	20 คะแนน

	- ความสามารถด้านการออกเสียงการเน้นคำ การลงเสียงสูงต่ำการเน้นคำคัญในประโยคและจังหวะการหยุดในช่วงจบประโยค (Pronunciation, stress, Intonation, rhythm, pausing and pace)
	20 คะแนน


	4.3 ความสำเร็จในการถ่ายทอด (Presentation)
	15 คะแนน

	- การใช้น้ำเสียงสอดคล้องกับเนื้อหาที่พูด (Tone) 
	10 คะแนน

	- บุคลิกท่าทาง 
	5 คะแนน

	4.4 พูดในระยะเวลาที่กำหนด 
	5 คะแนน



5. เกณฑ์การตัดสิน
	5.1 รางวัลชนะเลิศอันดับ 1
	คือ ผู้ที่มีคะแนนสะสมสูงสุด

	5.2 รางวัลรองชนะเลิศอันดับ 1  
	คือ ผู้ที่มีคะแนนสะสมในลำดับที่ 2

	5.3 รางวัลรองชนะเลิศอันดับ  2
	คือ ผู้ที่มีคะแนนสะสมในลำดับที่ 3

	5.4 รางวัลชมเชย 2 รางวัล
	คือ ผู้ที่มีคะแนนสะสมในลำดับที่ 4 และ 5





6. คณะกรรมการตัดสินการแข่งขัน
กรรมการตัดสิน 3 คน และกรรมการควบคุมการแข่งขัน 3 คน
คุณสมบัติของคณะกรรมการ
กรรมการตัดสินเป็นผู้ที่มีความรู้ความสามารถในการสื่อสารภาษาที่แข่งขันเป็นอย่างดี ประกอบด้วย
1. เจ้าของภาษา 2 คน (Native Speakers)
2. ครูจากสถานศึกษา/อาจารย์จากสถาบันอุดมศึกษา/ผู้ทรงคุณวุฒิสอนภาษาที่แข่งขัน จำนวน  1 คน
กรรมการตัดสินทั้งหมดต้องมีจำนวน 3 คน

- กรรมการต้องไม่ตัดสินในกรณีสถานศึกษาของตนเข้าแข่งขัน
- กรรมการควรมาสถาบันการศึกษาอื่นๆ ที่หลากหลาย
- กรรมการควรให้ข้อเสนอแนะเติมเต็มให้กับนักเรียนที่ชนะในลำดับที่ 1 -3
- เป็นบุคคลที่ไม่มีส่วนเกี่ยวข้องกับผู้แข่งขัน (เช่น เป็นเจ้าของสถานศึกษาและสอนพิเศษ/ติวเข้มให้ผู้เข้าแข่งขัน)

7. สถานที่ทำการแข่งขัน
- จัดสถานที่แข่งขันเป็น  1 ห้อง ดังนี้
- ห้องที่ 1 ห้องแข่งขัน เป็นห้องมิดชิดเหมาะสมกับการแข่งขัน

หมายเหตุ การอนุญาตให้มีผู้เข้าชมการแข่งขัน อยู่ในดุลพินิจของหน่วยงานที่รับผิดชอบในการจัดแข่งขัน ทั้งนี้ควรคำนึงถึงความสงบเรียบร้อยภายในห้องแข่งขัน เพราะผู้เข้าแข่งขันทุกคนต้องใช้สมาธิในการแข่งขันค่อนข้างมากไม่อนุญาตให้ถ่ายรูป ถ่ายคลิป หรือยกป้ายหรือส่งเสียงเชียร์และต้องปิดโทรศัพท์มือถือตลอดการแข่งขันรวมทั้งไม่อนุญาตให้บุคคลใด ๆ เดิน เข้า-ออก ห้องแข่งขันในระหว่างที่นักเรียนกำลังพูด

